15. ΑΠΟΦΑΣΗ ΥΠΟΥΡΓΟΥ  ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ  ΚΑΙ ΑΠΟΚΕΝΤΡΩΣΗΣ   Αριθ. 2025  της 30 Δεκ. 1997/19 Ιουν. 1998 (ΦΕΚ Β΄ 12)  Έγκριση του από 30.12.1997 Γενικού Σχεδίου Πολιτικής προστασίας, με την συνθηματική προσωνυμία «ΞΕΝΟΚΡΑΤΗΣ». Έχοντας υπόψη: Τις διατάξεις: α)Της παρ. 4 του άρθρ. 16 του Νόμ. 2344/1995 (ΦΕΚ 212 Α) όπως συμπληρώθηκε με τη διάταξη της παρ. 10β΄ του άρθρ. 3 του Νόμ. 2347/1995 (ΦΕΚ 221 Α/95). β)Την υπ’ αριθμ. ΔΙΔΚ/Φ.Ι/20199/5-9-97 απόφαση του Πρωθυπουργού και του Υπουργού Εσωτερικών, Δημόσιας Διοίκησης και Αποκέντρωσης περί ανάθεσης αρμοδιοτήτων στους Υφυπουργούς Εσωτερικών, Δημόσιας Διοίκησης και Αποκέντρωσης (ΦΕΚ 801ΤΒ/8-9-97), όπως τροποποιήθηκε με την υπ’ αριθμ. ΔΙΔΚ/Φ.Ι/23470/20-10-97 ομοία (ΦΕΚ 924/20-10-97). γ)Το γεγονός ότι από τις διατάξεις αυτής της απόφασης δεν προκαλείται δαπάνη εις βάρος του Κρατικού Προϋπολογισμού, αποφασίζουμε: Ι.Εγκρίνεται το από 30 Δεκεμβρίου 1997 Γενικό Σχέδιο Πολιτικής Προστασίας, με τη συνθηματική προσωνυμία «ΞΕΝΟΚΡΑΤΗΣ», μαζί με τα προσαρτημένα σ’ αυτό παραρτήματα – προσθήκες, και ενσωματώνεται στην παρούσα ως εξής: ΓΕΝΙΚΟ ΣΧΕΔΙΟ  ΠΟΛΙΤΙΚΗΣ ΠΡΟΣΤΑΣΙΑΣ Συνθηματική λέξη: «ΞΕΝΟΚΡΑΤΗΣ» ΣΚΟΠΟΣ Με το σχέδιο αυτό επιδιώκεται η λήψη των ενδεικνυομένων προπαρασκευαστικών και προληπτικών μέτρων, η ταχεία κινητοποίηση και η συντονισμένη χρησιμοποίηση των Δυνάμεων Πολιτικής Προστασίας της χώρας, για την αποτελεσματική αντιμετώπιση καταστροφών που προκαλούνται από φυσικές, τεχνολογικές ή άλλες καταστροφές, και την παροχή κάθε δυνατής αρωγής στον πληγέντα πληθυσμό. 1.ΚΑΤΑΣΤΑΣΗ Είναι δυνατόν λόγω αιφνίδιων μεταβολών που προκαλούνται από φυσικά φαινόμενα, τεχνολογικά ατυχήματα ή άλλου είδους καταστροφές, να προκληθούν ή απειληθούν εκτεταμένες απώλειες στο έμψυχο δυναμικό και ζημιές ή καταστροφές σε αγαθά, υλικά και εγκαταστάσεις, πλουτοπαραγωγικές πηγές και μνημεία της χώρας. Τέτοια φαινόμενα είναι κυρίως: σεισμοί, πλημμύρες, πυρκαγιές, έντονες χιονοπτώσεις, παγετοί, δριμύ ψύχος, καύσωνας, θύελλες, μεγάλης έκτασης διακοπή ηλεκτρικού ρεύματος, ρύπανση από αέρια επικίνδυνα για τη δημόσια υγεία, θανατηφόρες επιδημίες, μεγάλα χερσαία, θαλάσσια και αεροπορικά δυστυχήματα, μολύνσεις εδάφους ή υδάτων, σοβαρά ατυχήματα σε METRO, ορυχεία, εγκληματικές ενέργειες (εμπρησμοί, εκρηκτικοί μηχανισμοί μεγάλης ισχύος, συλλήψεις ομήρων) κλπ. α.Μικτές καταστροφές: είναι οι καταστροφές που έχουν τα χαρακτηριστικά της προηγούμενης παραγράφου και εκδηλώνονται ταυτόχρονα ή κατά χρονική ακολουθία. β.Έκτακτη Ανάγκη: είναι η κατάσταση στην  κηρύσσεται μία περιοχή ή η ευρύτερη περιφέρεια ή η χώρα, από κάθε αιφνιδιαστική μεταβολή που προκαλείται από φυσικά φαινόμενα, τεχνολογικά ατυχήματα και κάθε άλλης προέλευσης, με αποτέλεσμα την πρόκληση ή την απειλή εκτεταμένων απωλειών στο έμψυχο δυναμικό και ζημιών ή καταστροφών σε αγαθά, υλικά και εγκαταστάσεις της Χώρας.       (Μετά τη σελ. 84,330) Σελ. 84,331 Τεύχος 1304 Σελ. 15 Πληττόμενοι από θεομηνίες και άλλα έκτακτα γεγονότα 35.Β.ε.15    γ.Ανάλογα με την έκτασή τους οι καταστροφές διακρίνονται σε: (1)Γενικές, για την αντιμετώπιση των οποίων απαιτείται η πλήρης κινητοποίηση των δυνάμεων Πολιτικής Προστασίας της Χώρας. (2)Τοπικές μεγάλης έκτασης, για την αντιμετώπιση των οποίων απαιτείται η διάθεση δυνάμεων και από άλλους Νομούς. (3)Τοπικές μικρής έκτασης, για την αντιμετώπιση των οποίων επαρκεί η διάθεση των δυνάμεων του Νομού. (4)Θαλάσσιες μεγάλης έκτασης, η αντιμετώπιση των οποίων δεν είναι δυνατή από το σύνολο του δυναμικού και των μέσων του Υπουργείου Εμπορικής Ναυτιλίας και απαιτείται η συνδρομή και άλλων δυνάμεων. (5)Θαλάσσιες μικρής έκτασης, η αντιμετώπιση των οποίων είναι δυνατή με το δυναμικό και τα μέσα του Υπουργείου Εμπορικής Ναυτιλίας. δ.Προϋποθέσεις. (1)Σωστή και ολοκληρωμένη από τον καιρό της ηρεμίας, Σχεδίαση, που θα προβλέπει λήψη μέτρων για την πρόληψη και την αντιμετώπιση καταστροφών, που μπορούν να πλήξουν τη χώρα. (2)Οι προβλέψεις της Εθνικής Μετεωρολογικής Υπηρεσίας (Ε.Μ.Υ.) θα λαμβάνονται πάντοτε υπόψη για την ενημέρωση και κινητοποίηση των αρμοδίων φορέων. (3)Εξασφάλιση έγκαιρης και έγκυρης αρχικής ενημέρωσης των αρμοδίων φορέων αμέσως μετά την εκδήλωση των καταστροφών και στη συνέχεια συνεχής ενημέρωση μέχρι πλήρους αποκατάστασης των ζημιών και παροχή αρωγής προς τους πληγέντες. (4)Γνώση και εκπαίδευση όλων των συμμετεχόντων στην αντιμετώπιση των καταστροφικών φαινομένων (Υπουργεία, Περιφέρειες, Νομαρχιακές Αυτοδιοικήσεις κ.λ.π.) στο τι πρέπει να κάνουν. Η ευαισθητοποίηση των πολιτών για θέματα πολιτικής προστασίας καθώς και η εθελοντική εκπαίδευση και συμμετοχή τους είναι ουσιαστική στην επιτυχία του σχεδίου. (5)Συντονισμός ΟΛΩΝ των εμπλεκομένων στην αντιμετώπιση μιας έκτακτης συμφοράς. (6)Εξασφάλιση όλων των αναγκαίων για την υλοποίηση του σχεδίου πιστώσεων και διάθεση ώστε να δημιουργηθούν από τον καιρό της ηρεμίας τα απαιτούμενα αποθέματα υλικών και εφοδίων για την άμεση αντιμετώπιση της καταστροφής και ανακούφισης των πληγέντων. (7)Συνεχής ετοιμότητα, ανάλογα με την εποχή, των εμπλεκομένων δυνάμεων Πολιτικής Προστασίας για την πρόληψη και αντιμετώπιση των συμφορών που συχνά επαναλαμβάνονται στη χώρα μας, όπως είναι Σεισμοί, Πλημμύρες, Δασικές Πυρκαγιές, Καύσωνες, Υπερβολικό Ψύχος, Χιονοπτώσεις κ.λ.π.   Σελ.  84,332 Τεύχος 1304 Σελ. 16 ε.Δυνάμεις Πολιτικής Προστασίας. (1)Είναι οι κρατικές αρχές και υπηρεσίες, τα νομικά πρόσωπα δημοσίου και ιδιωτικού δικαίου, οι νομαρχιακές αυτοδιοικήσεις, οι οργανισμοί τοπικής αυτοδιοίκησης πρώτου βαθμού, οι κάθε μορφής δημόσιες, δημοτικές, κοινοτικές και ιδιωτικές επιχειρήσεις, τα ιδρύματα, οι εγκαταστάσεις ζωτικής σημασίας για την πολιτική προστασία και γενικά όλοι οι πολίτες της Χώρας. (2)Οι ανωτέρω δυνάμεις είναι δυνατόν να ενισχυθούν με επιστημονική ή υλική βοήθεια από αρμόδιους διεθνείς οργανισμούς και αντίστοιχους φορείς πολιτικής προστασίας άλλων χωρών, είτε υφίσταται διακρατική Συμφωνία είτε όχι. 2.ΑΠΟΣΤΟΛΗ Οι Δυνάμεις πολιτικής προστασίας της Χώρας οφείλουν να λαμβάνουν μέτρα πρόληψης, να σχεδιάζουν και να διατηρούν ετοιμότητα ΑΜΕΣΗΣ επέμβασης στον τόπο της καταστροφής, ώστε με τη συντονισμένη χρησιμοποίηση του δυναμικού της χώρας να προβούν στην αποτελεσματική αντιμετώπιση του φαινομένου και την πρώτη εκτίμηση των καταστροφών και αναγκών, στην ταχεία επίλυση όλων των προβλημάτων που προκύπτουν, στην ανακούφιση των πληγέντων και στην διατήρηση του ηθικού και της ηρεμίας του πληθυσμού. 3.ΕΚΤΕΛΕΣΗ α.Ιδέα Ενεργείας Να καταστεί συνείδηση όλων των δυνάμεων Πολιτικής Προστασίας το πρακτικό όφελος της «πρόληψης» έναντι της «επέμβασης» και ειδικότερα πρέπει να γίνει: (1)Χαρτογράφηση των κινδύνων για συμφορές μικρής ή μεγάλης έκτασης κάθε περιοχής, από τους αρμόδιους εμπλεκομένους φορείς, από τον καιρό της ηρεμίας ώστε να λαμβάνουν αποτελεσματικά, προληπτικά μέτρα σε περιοχές και περιόδους υψηλού κινδύνου. (2)Σωστή πρόβλεψη-εκτίμηση και λεπτομερής σχεδίαση για τη συντονισμένη χρησιμοποίηση των δυνάμεων πολιτικής προστασίας από την περίοδο της ηρεμίας, για την αντιμετώπιση των καταστροφών.    35.Β.ε.15 Πληττόμενοι από θεομηνίες και άλλα έκτακτα γεγονότα    (3)Οργάνωση, στη Γενική Γραμματεία Πολιτικής Προστασίας, στις Περιφέρειες και στις Νομαρχιακές Αυτοδιοικήσεις, Κέντρου Επιχειρήσεων Πολιτικής Προστασίας (Κ.Ε.Π.Π.), στελεχωμένο με εκπαιδευμένο προσωπικό και εξοπλισμό με κατάλληλα και επαρκή μέσα (επικοινωνίες, χάρτες, πίνακες, μνημόνια καθηκόντων, αίθουσα συνεδριάσεως του Σ.Δ.Ο., ή Σ.Ν.Ο. αίθουσα Τύπου κ.λ.π.) για συντονισμό και κατεύθυνση των ενεργειών όλων των Δυνάμεων Πολιτικής Προστασίας που συμμετέχουν, προκειμένου να αντιμετωπίσουν αποτελεσματικά την καταστροφή. (4)Συγκρότηση Συντονιστικών Οργάνων όπως ορίζει ο Νόμ. 2344/95 και υπ’ αριθμ. 288/23-12-96 πράξη του Υπουργικού Συμβουλίου. α.Συντονιστικό Διϋπουργικό Όργανο (Σ.Δ.Ο.) στο Υπουργείο Εσωτερικών, Δημόσιας Διοίκησης και Αποκέντρωσης-Γενική Γραμματεία Πολιτικής Προστασίας. β.Συντονιστικό Νομαρχιακό Όργανο (Σ.Ν.Ο.) στις Νομαρχιακές Αυτοδιοικήσεις της χώρας. Οργάνωση-Αρμοδιότητες όπως στο Παράρτημα «Β» του παρόντος (5)Κινητοποίηση και συντονισμό των οργάνων και μέσων της τοπικής αυτοδιοίκησης και των «εθελοντικών ομάδων πολιτών» για την αντιμετώπιση της καταστροφής. (6)Πρόβλεψη και εξασφάλιση οικονομικής υποστήριξης των σχεδίων Πολιτικής Προστασίας και δημιουργία επαρκών αποθεμάτων σε εφόδια και υλικά για την αποτελεσματική αντιμετώπιση οποιασδήποτε καταστροφής. (7)Πλήρης και λεπτομερής απογραφή-καταγραφή του υπάρχοντος δυναμικού (προσωπικό – μέσα – υλικά) και προσπάθεια διατήρησης των μηχανικών μέσων στην υψηλότερη δυνατή διαθεσιμότητα σε τόπο και χρόνο. (8)Συνεχής επαγρύπνηση και επαρκή εκπαίδευση των εμπλεκομένων φορέων και προσωπικού σε θέματα πολιτικής προστασίας για ενημέρωση και αποφυγή αιφνιδιασμού. (9)Συνεχής εκπαίδευση και ενημέρωση των κατοίκων σε θέματα πολιτικής προστασίας μέσω του εκπαιδευτικού συστήματος, των μέσων μαζικής επικοινωνίας, ενημερωτικών προγραμμάτων και ασκήσεων. (10)Πρόβλεψη συγκρότησης, από την Υπεύθυνη Ν.Α. Τοπικού Κέντρου Επιχειρήσεων (ΤΚΕ) στον τόπο της καταστροφής, εφόσον οι συνθήκες το επιβάλλουν, η διάρθρωση και η σύνθεση του οποίου θα εξαρτηθεί από την έκταση και τον τύπο της καταστροφής. Σημαντική είναι η ύπαρξη κυρίων και εφεδρικών συστημάτων επικοινωνίας για την ανεμπόδιστη ροή πληροφοριών. (11)Οργάνωση συστημάτων προειδοποίησης καταστροφών, και κατανόηση από όλους τους εμπλεκομένους ότι βασικός παράγων αντιμετώπισης μιας καταστροφής είναι η άμεση και σαφής ενημέρωση τόσο των οργάνων καταστολής όσο και των οργάνων συντονισμού.  (12)Πρόβλεψη άμεσης παροχής υλικής ή οικονομικής αρωγής στους πληγέντες και διατήρησή της μέχρι της πλήρους ανασυγκρότησης και επαναφοράς σε κατάσταση ηρεμίας. (13)Παροχή συνεχούς ψυχολογικής υποστήριξης στους πληγέντες για διατήρηση του ηθικού τους και κατ’ επέκταση της αντοχής τους, από ειδικούς ψυχολόγους – κοινωνιολόγους. (14)Χρησιμοποίηση αναφορών (όπως παράρτημα «ΣΤ») για άμεση και σαφή ενημέρωση τόσο των δυνάμεων καταστολής όσο και των οργάνων συντονισμού για σωστή ενημέρωση, έλεγχο και διοίκηση των δυνάμεων Πολιτικής Προστασίας. (15)Χρησιμοποίηση του διεθνούς διακριτικού σήματος πολιτικής προστασίας απ’ όλες τις δυνάμεις που χρησιμοποιούνται για την αντιμετώπιση μιας καταστροφής (παράρτημα «Γ») για αναγνώρισή τους από τις οργανωμένες κρατικές δυνάμεις και τους πολίτες της περιοχής. β.Όλα τα Υπουργεία (1)Εκπονούν τα ειδικά Σχέδια «ΞΕΝΟΚΡΑΤΗΣ» της αρμοδιότητάς τους που καθορίζονται στο παράρτημα «Α» για την αντιμετώπιση της συγκεκριμένης καταστροφής, κινητοποιώντας για σκοπούς πολιτικής προστασίας όλους όσους υπάγονται ή εποπτεύονται απ’ αυτά. Τα Σχέδια αυτά θα ενταχθούν και θα αποτελέσουν Προσθήκες στο Παράρτημα «Α» του παρόντος Σχεδίου. (Συμβατικά καλούνται Παραρτήματα Σχεδίου «ΞΕΝΟΚΡΑΤΗΣ»). Τα συντασσόμενα ανά φορέα ειδικά σχέδια εγκρίνονται από την αμέσως υπερκείμενη ιεραρχικά αρχή, ήτοι της Νομαρχίας από την Περιφέρεια, και της Περιφέρειας από το καθ’ ύλην αρμόδιο Υπουργείο. Το Γενικό σχέδιο συντάσσεται από τη Γενική Γραμματεία Πολιτικής Προστασίας και εγκρίνεται από τον Υπουργό ΥΠ.ΕΣ.Δ.Δ.Α. Τα υπό των Υπουργείων συντασσόμενα γενικά και ειδικά σχέδια, κοινοποιούνται στη Γενική Γραμματεία Πολιτικής Προστασίας εντός μηνός από τη σύνταξη ή αναθεώρησή τους. (2)Χαρτογραφούν τους κινδύνους από φυσικά, τεχνολογικά ή άλλα αίτια που απειλούν κάθε περιοχή της χώρας και ενσωματώνουν αυτή την καταγραφή στα σχέδια της αρμοδιότητάς τους. Αυτό θα βοηθήσει στην υιοθέτηση μακροπρόθεσμων προληπτικών μέτρων, και στην πραγματοποίηση μελετών και αξιολόγησης (κόστους-όφελους) των μέτρων προστασίας. (3)Σχεδιάζουν μέτρα έγκαιρης και συντονισμένης επέμβασης των δυνάμεων καταστολής με στόχο τον περιορισμό των καταστροφικών επιπτώσεων.        (Μετά τη σελ. 84,332) Σελ. 84,333 Τεύχος 1304 Σελ. 17 Πληττόμενοι από θεομηνίες και άλλα έκτακτα γεγονότα 35.Β.ε.15    (4)Μεριμνούν και καθοδηγούν τις περιφερειακές υπηρεσίες, οργανισμούς και επιχειρήσεις της αρμοδιότητάς τους να εκπονήσουν γενικά σχέδια που θα αφορούν την προετοιμασία και οργάνωση αντιμετώπισης μιας καταστροφής ως και ειδικά σχέδια που θα αφορούν την πρόβλεψη αρωγής και αποκατάστασης. (5)Εκδίδουν, όταν απαιτούνται Διοικητικές πράξεις, προκειμένου να επιλυθούν προβλήματα εφαρμογής των Σχεδίων τους. (6)Διαθέτουν τους προβλεπόμενους αντιπροσώπους τους για τη συγκρότηση των προβλεπομένων οργάνων και την εφαρμογή της Πολιτικής Προστασίας. Σε τοπικές μεγάλης έκτασης ή γενικότερες καταστροφές, φροντίζουν άμεσα να στελεχώσουν το Κέντρο Επιχειρήσεων της Γενικής Γραμματείας Πολιτικής Προστασίας με εξειδικευμένους αντιπροσώπους τους. (7)Συνδράμουν με όλα τους τα μέσα (προσωπικό υλικά, εφόδια, οχήματα, Μηχανήματα, Α/Φ, πλοία κ.λ.π.) τη Γενική Γραμματεία Πολιτικής Προστασίας και το αρμόδιο Υπουργείο για την αντιμετώπιση της συμφοράς. (8)Μεριμνούν για την εκπαίδευση του προσωπικού τους σε θέματα Πολιτικής Προστασίας που γίνεται με σχεδιασμό της Γενικής Γραμματείας Πολιτικής Προστασίας. (9)Τηρούν ακριβή στοιχεία του δυναμικού τους (προσωπικό, μέσα, υλικά) και τα ενημερώνουν ανελλιπώς, ώστε να μπορούν έγκαιρα και αποτελεσματικά να το χρησιμοποιούν. (10)Πλέον των παραπάνω το κάθε Υπουργείο έχει τις ακόλουθες αρμοδιότητες και υποχρεώσεις: α)Υπουργείο Εσωτερικών Δημόσιας Διοίκησης και Αποκέντρωσης 1.Θέτει προληπτικά (εφ’ όσον το φαινόμενο είναι δυνατόν να προβλευθεί και χωρίς να προκληθεί ανησυχία στον πληθυσμό), σε ετοιμότητα τον Κρατικό Μηχανισμό και ειδικότερα τις Περιφέρειες και Νομαρχιακές Αυτοδιοικήσεις, για τη λήψη προληπτικών μέτρων, προς αντιμετώπιση των ενδεχομένων εκτάκτων αναγκών ή τον περιορισμό των αποτελεσμάτων της συμφοράς. 2.Θέτει σε εφαρμογή το Σχέδιο «ΞΕΝΟΚΡΑΤΗΣ» σε ορισμένες ή όλες τις Περιφέρειες και Νομαρχιακές Αυτοδιοικήσεις, καθορίζοντας τη συγκεκριμένη έκτακτη ανάγκη που επιβάλλει την εφαρμογή του Σχεδίου (π.χ. εφαρμόζεται το «ΞΕΝΟΚΡΑΤΗΣ» για την αντιμετώπιση καταστάσεων εκτάκτων αναγκών που δημιουργήθηκαν από τις χιονοπτώσεις. 3.Κοινοποιεί το σχετικό σήμα εφαρμογής του Σχεδίου «ΞΕΝΟΚΡΑΤΗΣ» στο καθ’ ύλη αρμόδιο Υπουργείο και προς όλα τα Υπουργεία και φορείς που εμπλέκονται στην εφαρμογή του Σχεδίου για ενημέρωσή τους και παροχή βοήθειας.   Σελ. 84,334 Τεύχος 1304 Σελ. 18 4.Σε περίπτωση Γενικής Συμφοράς: α.Κινητοποιεί όλες τις Κεντρικές και Περιφερειακές Αρχές των περιοχών που επλήγησαν για την έγκαιρη και αποτελεσματική παροχή βοήθειας σε προσωπικό, υλικά και μέσα και κάθε φύσεως εφόδια. β.Συνεργάζεται με το καθ’ ύλην αρμόδιο Υπουργείο για το συντονισμό των λοιπών εμπλεκομένων Υπουργείων σε ότι αφορά στην συμβολή τους για την αντιμετώπιση της Έκτακτης Ανάγκης. γ.Σε συνεργασία με το αρμόδιο κατά περίπτωση Υπουργείο, το Εξωτερικών, Εθνικής Άμυνας, Εθνικής Οικονομίας κ.λ.π. εκτιμά και συντονίζει το ενδεχόμενα βοήθειας από την Ευρωπαϊκή Ένωση, το ΝΑΤΟ, και άλλα κράτη, ή διαφόρους Διεθνείς Οργανισμούς. 5.Αποφασίζει το πλαίσιο οργάνωσης εθελοντικών ομάδων πολιτών, με πρόταση του οικείου Νομάρχη και των δημοτικών ή κοινοτικών συμβουλίων και μετά από εισήγηση του Γενικού Γραμματέα Πολιτικής Προστασίας. (β)Υπουργείο Εθνικής Άμυνας 1.Συντάσσει δια του ΓΕΕΘΑ, Σχέδιο «ΞΕΝΟΚΡΑΤΗΣ» για την αντιμετώπιση των φυσικών και τεχνολογικών καταστροφών, από τους κλάδους των Ενόπλων Δυνάμεων κατά το αφορόν σε αυτούς μέρος. 2.Κατευθύνει και συντονίζει δια του Γενικού Επιτελείου Εθνικής Άμυνας, τα Γενικά Επιτελεία των Κλάδων των ΕΔ σε ό,τι αφορά τη συμβολή τους στην αντιμετώπιση των εκτάκτων αναγκών. 3.Καθορίζει τον τρόπο και το μέγεθος συμβολής των Ενόπλων Δυνάμεων, και των Δυνάμεων Παλλαϊκής Άμυνας στη διάθεση μέσων, υλικών και εφοδίων και την προώθησή τους στις πληγείσες περιοχές. 4.Σε περίπτωση Γενικής Συμφοράς θέτει δια του ΓΕΕΘΑ σε ετοιμότητα τα Γενικά Επιτελεία Στρατού, Ναυτικού, Αεροπορίας και διατάσσει την εφαρμογή του Σχεδίου «ΞΕΝΟΚΡΑΤΗΣ» για την παροχή κάθε δυνατής βοήθειας στην πληγείσα περιοχή.     35.Β.ε.15 Πληττόμενοι από θεομηνίες και άλλα έκτακτα γεγονότα    (γ)Υπουργείο Εξωτερικών Εφαρμόζει Σχέδιο που προβλέπει τον τρόπο αιτήσεως παροχής εξωτερικής βοήθειας από τις Κυβερνήσεις των Ξένων Χωρών και διεθνείς οργανισμούς, σύμφωνα με υπάρχουσες συμφωνίες ή διεθνή πρακτική σε συνεννόηση με την Γενική Γραμματεία Πολιτικής Προστασίας. Σχεδιάζει τη διάσωση αρχαιολογικών θησαυρών και εκκλησιαστικών κειμηλίων της αρμοδιότητάς του και τη λήψη προληπτικών μέτρων για την προστασία αυτών από τις διάφορες καταστροφές. (δ)Υπουργείο Εθνικής Οικονομίας 1.Αντιμετωπίζει τις έκτακτες ανάγκες λόγω καταστροφών, με τη χορήγηση των αναγκαίων πιστώσεων από τον Κρατικό Προϋπολογισμό. 2.Καθορίζει οικονομικά και άλλα ευεργετικά μέτρα που θα λαμβάνονται, κατά περίπτωση για την αποζημίωση πληγέντων και αποκατάσταση ζημιών από καταστροφικά φαινόμενα. (ε)Υπουργείο Οικονομικών 1.Διαθέτει τις απαιτούμενες πιστώσεις οι οποίες εγγράφονται στους οικείους κωδικούς των Υπουργείων τόσο για την προπαρασκευή (απόκτηση μέσων, δημιουργία αποθεμάτων-εφοδίων-υλικών κ.λ.π.) και εφαρμογή των Σχεδίων τους, όσο και για την κάλυψη της προσφοράς υπηρεσιών σε προσωπικό και μέσα άλλων Υπουργείων. 2.Εγγράφει στο δικό του προϋπολογισμό αποθεματικό κονδύλιο με ίδιο κωδικό το οποίο θα λειτουργεί σαν συμπληρωματικό ποσό εκείνου των καθ’ ύλην αρμοδίων υπουργείων σε περίπτωση ανάγκης. 3.Καταρτίζει Σχέδιο που προβλέπει την κινητοποίηση των πλοίων της Θαλάσσιας Οικονομικής Αστυνομίας (Θ.Ο.Α.) για παροχή βοήθειας προς τις πληγείσες περιοχές, την συνεχή λειτουργία των Τελωνειακών Αρχών και την παροχή διευκολύνσεων εκτελωνισμού εφοδίων. (στ)Υπουργείο Ανάπτυξης 1.Επί Γενικής Συμφοράς: α.Προβαινει σε άμεση εφαρμογή του Σχεδίου προς διαπίστωση και αποκατάσταση των ζημιών και των βλαβών που έγιναν σε Βιομηχανικές Μονάδες. β.Κινητοποιεί όλες τις Κεντρικές και Περιφερειακές Υπηρεσίες του και τους εποπτευόμενους φορείς (Οργανισμούς και ΔΕΚΟ) για την προώθηση και κανονική διανομή στον πληγέντα πληθυσμό ειδών πρώτης ανάγκης. Τα είδη αυτά προωθούνται από Κρατικές, κατά περιοχές, αποθήκες είτε από εφόδια προερχόμενα από επίταξη, σύμφωνα με το πιο πάνω Σχέδιο, είτε από προμήθεια από την ελεύθερη αγορά στην οποία θα προβούν οι αρμόδιες Υπηρεσίες στις Περιφέρειες και Ν.Α. 2.Επί Τοπικής Μικρής ή Μεγάλης Έκτασης Συμφοράς: Κινητοποιεί με βάση το Σχέδιό του, δια των Περιφερειακών Αρχών τις Υπηρεσίες και τους εποπτευόμενους φορείς (Οργανισμούς και ΔΕΚΟ) του και διαθέτει τα προβλεπόμενα Συνεργεία για την αποκατάσταση ζημιών και βλαβών στις Βιομηχανίες και τελεί σε ετοιμότητα για παροχή κάθε άλλης συνδρομής που θα ζητηθεί. (ζ)Υπουργείο ΠΕ.ΧΩ.ΔΕ Λόγω των δυνατοτήτων που διαθέτει σε ειδικευμένο επιστημονικό, τεχνικό προσωπικό και μέσα, της σπουδαιότητας των αυτοτελών οργανισμών που εποπτεύει (ΟΑΣΠ, ΥΑΣ κ.λ.π.), αναλαμβάνει τον κύριο ρόλο πρόληψης και αντιμετώπισης των φυσικών καταστροφών όπως καταγράφονται στις προσθήκες του Παραρτήματος «Α» και συγκεκριμένα: 1.Επί Γενικής Συμφοράς: α.Προβαίνει, με βάση το Σχέδιό του και των Προσθηκών του Παραρτήματος «Α» ευθύνης του, στην αποκατάσταση ζημιών από δομικής πλευράς και στην εξασφάλιση του αναγκαιούντος εργατοτεχνικού προσωπικού. β.Κινητοποιεί, για αυτό, όλες τις Κεντρικές και Περιφερειακές Υπηρεσίες του και τους εποπτευόμενους οργανισμούς (π.χ. ΟΑΣΠ), και μεριμνά για τη διάθεση και προώθηση του αναγκαιούντος επιστημονικού και εργατοτεχνικού προσωπικού, υλικών πάσης φύσεως και μηχανημάτων στην πληγείσα περιοχή. 2.Επί Τοπικής Μικρής ή Μεγάλης Έκτασης Συμφοράς: Κινητοποιεί, με βάση το Σχέδιό του δια των Περιφερειακών Αρχών, τις Υπηρεσίες των Επιθεωρήσεων Δημοσίων Έργων και Νομομηχανικών. (η)Υπουργείο Εθνικής Παιδείας και Θρησκευμάτων 1.Μεριμνά για την εκπαίδευση, σε συνεργασία με τη Γενική Γραμματεία Πολιτικής Προστασίας και Ν.Α., των μαθητών και σπουδαστών σε θέματα Πολιτικής Προστασίας. 2.Εφαρμόζει Σχέδιο που προβλέπει τον τρόπο λειτουργίας των Εκκλησιών και Σχολείων κατά τις διάφορες περιπτώσεις καταστροφών, τη διάσωση πολύτιμων Αρχείων, της αρμοδιότητάς του και την αποστολή θρησκευτικών λειτουργών στον τόπο της συμφοράς, σε συνεργασία με τις Ιερές Μητροπόλεις και την Αρχιεπισκοπή. (θ)Υπουργείο Γεωργίας 1.Επί Γενικής Συμφοράς: Με βάση το Σχέδιό του, κινητοποιεί όλες τις Κεντρικές και Περιφερειακές Υπηρεσίες Δασών, Γεωργίας, Κτηνιατρικής και Εγγείων Βελτιώσεων, ως και τους υπ’ αυτό υπαγόμενους Οργανισμούς και Οργανώσεις της περιοχής που πλήγηκε (Αγροτική Τράπεζα Ελλάδος και συμπράττοντες με αυτήν Οργανισμούς ή Οργανώσεις, Βάμβακος, Καπνού, Γεωργικών Ασφαλίσεων, Βιομηχανίας Σακχάρεως, Γεωργικών Συνεταιρισμών και Γεωργικών Ιδρυμάτων), για την παροχή κάθε δυνατής συνδρομής προς αντιμετώπιση της κατάστασης.        (Μετά τη σελ. 84,334) Σελ. 84,335 Τεύχος 1304 Σελ. 19 Πληττόμενοι από θεομηνίες και άλλα έκτακτα γεγονότα 35.Β.ε.15    2.Επί Τοπικής Μικρής ή Μεγάλης Έκτασης Συμφοράς: Κινητοποιεί μέσω των αρμοδίων Περιφερειακών του Αρχών και αναλόγως του είδους αυτής, τις τοπικές αυτού υπηρεσίες και τελεί σε ετοιμότητα για κάθε συνδρομή που θα ζητηθεί. (ι)Υπουργείο Εργασίας και Κοινωνικών Ασφαλίσεων 1.Επί Γενικής Συμφοράς: Κινητοποιεί με βάση το Σχέδιό του, το απαραίτητο υπαλληλικό και εργατοτεχνικό δυναμικό των Κεντρικών και περιφερειακών Υπηρεσιών και προωθεί τα Συνεργεία που έχει καταρτίσει για την βοήθεια του έργου των δυνάμεων καταστολής. 2.Επί Τοπικής Μικρής ή Μεγάλης Έκτασης Συμφοράς: Κινητοποιεί με βάση το Σχέδιό του, δια των Περιφερειακών του Αρχών, τις Τοπικές Υπηρεσίες αρμοδιότητάς του και τελεί σε ετοιμότητα για κάθε συνδρομή που θα ζητηθεί. (ια)Υπουργείο Υγείας και Πρόνοιας 1.Επί Γενικής Συμφοράς: α.Κινητοποιεί, με βάση το Σχέδιό του, όλες τις υπαγόμενες σ’ αυτό Κεντρικές και Περιφερειακές Υπηρεσίες της Κοινωνικής Πρόνοιας και Υγειονομικής Περίθαλψης. β.Μεριμνά για την προώθηση και διάθεση στον τόπο της συμφοράς του αναγκαιούντος επιστημονικού ιατρικού και νοσηλευτικού προσωπικού, των αναγκαιούντων φαρμάκων, άλλων υλικών και εφοδίων (Σκηνών, Κλινοσκεπασμάτων, κ.λ.π.) από το υπάρχον στις Κεντρικές ή Περιφερειακές του Υπηρεσίες και τα αποθηκευτικά Κέντρα. γ.Με βάση την κτηθείσα πείρα εξετάζει τη δυνατότητα ανακατανομής του υπάρχοντος υλικού σκηνών, κλινοστρωμάτων κ.λ.π. και σε άλλες Νομαρχιακές Αυτοδιοικήσεις ή Περιφέρειες από εκείνες που υπάρχουν σήμερα. δ.Κινητοποιεί για παροχή βοήθειας τα εποπτευόμενα και ελεγχόμενα από αυτό, Ιδρύματα, Οργανισμούς και Οργανώσεις ήτοι: Τα Νοσοκομεία, άλλα Ιδρύματα, Νομικά Πρόσωπα Δημοσίου και Ιδιωτικού Δικαίου, του Ε.Ε.Σ., το ΠΙΚΠΑ, κ.λ.π. 2.Επί Τοπικής Μικρής ή Μεγάλης Έκτασης Συμφοράς: Κινητοποιεί, με βάση ειδικό Σχέδιό του, δια των Περιφερειακών του Αρχών, τις Υπηρεσίες, ιδρύματα και Οργανισμούς του, της περιοχής που επλήγει, για την παροχή έκτακτης βοήθειας όπως παραπάνω. 3.Προβλέπει ειδικότερα, τη δημιουργία αποθεμάτων Φαρμακευτικού και λοιπού Υγειονομικού Υλικού, καθώς και σκηνικού υλικού και κλινοσκεπασμάτων ως και τον τρόπο διάθεσης αυτών (σε συνδυασμό με την (1)β).  Σελ. 84,336 Τεύχος 1304 Σελ. 20 (ιβ)Υπουργείο Δικαιοσύνης Προβλέπει, με βάση το Σχέδιό του, τη μεταφορά των κρατουμένων σε ασφαλές μέρος, τη διάσωση των αρχείων και πολύτιμων εγγράφων των Δικαστηρίων και λοιπών Υπηρεσιών στην Περιφέρεια της συμφοράς. (ιγ)Υπουργείο Πολιτισμού Κινητοποιεί, με βάση το Σχέδιό του, και συντονίζει τις Κεντρικές Περιφερειακές Υπηρεσίες του ως και τους εποπτευόμενους από αυτό Οργανισμούς και Νομικά Πρόσωπα Δημοσίου και Ιδιωτικού Δικαίου, των περιοχών που επλήγησαν από τη συμφορά, για την διάσωση Αρχαιολογικών Μνημείων, Μουσείων Κειμηλίων και λοιπών πολύτιμων θησαυρών της αρμοδιότητάς του. (ιδ)Υπουργείο Εμπορικής Ναυτιλίας 1.Επί Γενικής Συμφοράς: Με βάση το Σχέδιό του ναυλώνει ή επιτάσσει, μετά από αίτηση της οικείας Νομαρχίας, μέσω της Δ/νσης Θαλασσίων Κρατικών Μεταφορών (ΔΘΚΜ) για το λιμάνι του Πειραιά ή των κατά τόπους Λιμενικών Αρχών για τη λοιπή χώρα, τα απαιτούμενα κατάλληλα πλοία ή πλωτά γενικώς μέσα, για την από θαλάσσης μεταφορά προσώπων και αναγκαιούντων μέσων και εφοδίων, σε λιμάνια πλησίον του τόπου της συμφοράς. 2.Επί Τοπικής Μικρής ή Μεγάλης Έκτασης Συμφοράς: Κινητοποιεί, τις κατά τόπους Λιμενικές Αρχές της περιοχής που επλήγει και όλο το απαιτούμενο προσωπικό και μέσα, για την αντιμετώπιση των θαλασσίων (ναυτικών) ατυχημάτων. 3.Επί Θαλασσίων Συμφορών: Κινητοποιεί όλο το δυναμικό του και, εφ’ όσον απαιτηθεί, ζητά τη συνδρομή του ΥΕΘΑ και πιθανώς και άλλων Φορέων και αντιμετωπίζει την όλη κατάσταση. (ιε)Υπουργείο Δημόσιας Τάξης 1.Επί Γενικής Συμφοράς: Με βάση το Σχέδιό του, κινητοποιεί όλες τις Αρχές αρμοδιότητάς τους, ήτοι ΕΛ.ΑΣ., Πυροσβεστικό Σώμα, Αγροτική Ασφάλεια και Πολιτική Άμυνα, για την εξασφάλιση της Τάξης, την προστασία των κατοίκων και των αγαθών τους στις περιοχές που επλήγησαν, την διάσωση, περίθαλψη και παροχή πρώτων βοηθειών, την τόνωση του ηθικού, την εξασφάλιση των δρομολογίων και Συγκοινωνιών την συνδρομή στο έργο των διανομών (τροφίμων-ιματισμού), την περισυλλογή τραυματιών και διακομιδή αυτών σε Νοσοκομεία. 35.Β.ε.15 Πληττόμενοι από θεομηνίες και άλλα έκτακτα γεγονότα    2.Επί Τοπικής Μικρής ή Μεγάλης Έκτασης Συμφοράς: Κινητοποιεί, τις κατά τόπους Αρχές αρμοδιότητάς του, όπως παραπάνω, για τη λήψη μέτρων Τάξεως, Ασφάλειας και κινήσεως τροχοφόρων στην πληγείσα περιοχή και θέτει αυτές στη διάθεση των οικείων Περιφερειακών Αρχών για κάθε συνδρομή. 3.Σε όλες τις περιπτώσεις πρέπει να έχει απαγορεύσει την κίνηση ή να έχει επισημάνει δρομολόγια και τρόπους κινήσεως πολιτών σε αυτά, από τον καιρό της ηρεμίας, διότι θα δημιουργηθεί κατάσταση ασφυξίας στις οδικές αρτηρίες και θα παρεμποδισθεί η κίνηση των Δυνάμεων Πολιτικής Προστασίας κατά την αντιμετώπιση της καταστροφής. (ιστ)Υπουργείο Μακεδονίας-Θράκης και Υπουργείο Αιγαίου Κινητοποιούν και επιβλέπουν τις Πολιτικές Δυνάμεις του Χώρου που εποπτεύουν για αντιμετώπιση της κατάστασης στις πληγείσες περιοχές, σε συνεργασία με τα αρμόδια Υπουργεία και σε στενή συνεργασία πάντοτε με το Υπουργείο Εσωτερικών (Γενική Γραμματεία Πολιτικής Προστασίας), Υπουργείο Εθνικής Άμυνας, Υπουργείο Εμπορικής Ναυτιλίας, Υπουργείο Δημόσιας Τάξης και λοιπά Υπουργεία και Γενικούς Γραμματείας Περιφερειών Ζώνης Ευθύνης του ανάλογα με τη φύση της συμφοράς. (ιζ)Υπουργείο Μεταφορών-Επικοινωνιών. 1.Επί Γενικής Συμφοράς: Κινητοποιεί με βάση το Σχέδιό του, τις Κεντρικές και Περιφερειακές Υπηρεσίες του και τους υπαγόμενους σ’ αυτό Οργανισμούς, για την εξασφάλιση των επικοινωνιών, των τηλεπικοινωνιακών εγκαταστάσεων και μέσων, ως και την αποκατάσταση ζημιών-βλαβών των καταστραφέντων δικτύων. 2.Επί Τοπικής Μικρής ή Μεγάλης Έκτασης Συμφοράς: Κινητοποιεί, με βάση το Σχέδιό του, μέσω Περιφερειακών Αρχών, τις τοπικές του υπηρεσίες, για την αποκατάσταση ζημιών και βλαβών. (ιη)Υπουργείο Τύπου και Μέσων Μαζικής Ενημέρωσης 1.Κινητοποιεί, με βάση το Σχέδιό του, τις αρμόδιες αυτού Υπηρεσίες για συλλογή πληροφοριών, φωτογράφηση, κινηματογράφηση και τηλεοπτική λήψη των καταστροφών στον τόπο της συμφοράς. 2.Πραγματοποιεί ενημερωτικές εκπομπές για ενημέρωση του κοινού στο εσωτερικό και εξωτερικό δια του ραδιοφώνου και της τηλεοράσεως. 3.Πληροφορεί τα Μέσα Ενημέρωσης για την εξέλιξη, τις συνέπειες και τα μέτρα που λαμβάνονται για την αντιμετώπιση της καταστροφής, από την αίθουσα τύπου που λειτουργεί στο Κέντρο Επιχειρήσεων Πολιτικής Προστασίας (ΚΕΠΠ).   γ.Γενική Γραμματεία Πολιτικής Προστασίας Ο Γενικός Γραμματέας Πολιτικής Προστασίας διαδραματίζει καθοριστικό ρόλο τόσο στην περίοδο της ύφεσης (σχεδιασμός-πρόληψη) όσο και κατά τη φάση της καταστροφής (συντονισμός δυνάμεων πολιτικής προστασίας).Ειδικότερα: (1)Προεδρεύει του Συντονιστικού Διυπουργικού Οργάνου (Σ.Δ.Ο.) (2)Μελετά, σχεδιάζει, οργανώνει και συντονίζει την πολιτική της Χώρας σε θέματα πρόληψης, ενημέρωσης και αντιμετώπισης των καταστροφών και γενικά συντονίζει τις ενέργειες του δημόσιου και ιδιωτικού δυναμικού για την εξασφάλισης της απαραίτητης ετοιμότητάς των. (3)Συντάσσει το σχέδιο «ΞΕΝΟΚΡΑΤΗΣ» και το θέτει σε εφαρμογή σε ορισμένες ή όλες τις Νομαρχίες ή Περιφέρειες καθορίζοντας την ανάγκη που το επιβάλλει. Προτείνει τροποποιήσεις του σχεδίου σε περιπτώσεις αλλαγών λόγω διαφοροποιήσεως του προσωπικού και μέσων πολιτικής προστασίας (π.χ. τροποποίηση Νόμων, Αποφάσεων, Υπαγωγή φορέων κλπ.) (4)Συντάσσει σε συνεργασία με τους αρμόδιους φορείς, τους κανονισμούς και τις προδιαγραφές για την πρόληψη των φυσικών, τεχνολογικών ή άλλων καταστροφών. (5)Καταγράφει τις δυνάμεις πολιτικής προστασίας της Χώρας και διατυπώνει προτάσεις για την κατανομή και την καλύτερη αξιοποίησή τους. (6)Καταρτίζει σε συνεργασία με τους συναρμόδιους κρατικούς φορείς το ετήσιο πρόγραμμα προμηθειών όλων των μηχανικών μέσων και άλλων υλικών, που είναι αναγκαία για την πολιτική προστασία της Χώρας. (7)Καταρτίζει και συντονίζει, σε συνεργασία με τους αρμόδιους κρατικούς φορείς, το έργο της πληροφόρησης και ευαισθητοποίησης των πολιτών στον τομέα της πολιτικής προστασίας, καθώς και την εθελοντική συμμετοχή και προσφορά. (8)Φροντίζει για την εκπαίδευση των απασχολουμένων με θέματα πολιτικής προστασίας υπαλλήλων των κρατικών φορέων και προτείνει εκπαιδευτικά προγράμματα, τόσο για την Α/θμια και την Β/θμια εκπαίδευση (ετοιμότητα των πολιτών) όσο και για τα ΑΕΙ και ΤΕΙ (ετοιμότητα πολιτών σε θέματα πολιτικής προστασίας). (9)Εγκρίνει και χρηματοδοτεί προγράμματα εφαρμοσμένης έρευνας ή μελέτες και διατηρεί κέντρο τεκμηρίωσης σε ζητήματα πολιτικής προστασίας συγκεντρώνοντας επιστημονικές ή άλλες πληροφορίες.       (Μετά τη σελ. 84,336) Σελ. 84,337 Τεύχος 1304 Σελ. 21 Πληττόμενοι από θεομηνίες και άλλα έκτακτα γεγονότα 35.Β.ε.15    (10)Προωθεί τις σχέσεις της Χώρας στον τομέα πολιτικής προστασίας με τους αρμόδιους διεθνείς οργανισμούς και αντίστοιχους φορείς άλλων χωρών και συντονίζει την παροχή επιστημονικής ή υλικής βοήθειας σε ξένες χώρες, οι οποίες πλήττονται από καταστροφές και αξιοποιεί παρόμοια βοήθεια για τη Χώρα. (11)Εισηγείται στον Υπουργό Εσωτερικών, Δημόσιας Διοίκησης και Αποκέντρωσης κάθε άλλο αναγκαίο μέτρο για το σχεδιασμό της πολιτικής προστασίας της Χώρας. (12)Εκδίδει την απόφαση για το χαρακτηρισμό των καταστροφών ως και την απόφαση για την κινητοποίηση της πολιτικής προστασίας. (13)Εισηγείται κατά περίπτωση, στον Υπουργό Εσωτερικών Δημόσιας Διοίκησης και Αποκέντρωσης μετά από εξέταση κάθε περίπτωσης από αρμόδια όργανα (ΣΔΟ, ΣΝΟ) την κήρυξη σε κατάσταση έκτακτης ανάγκης της πληγείσας περιοχής. (14)Διαθέτει το απαραίτητο ανθρώπινο δυναμικό και τα μέσα για την αντιμετώπιση γενικών ή τοπικών χερσαίων ή θαλάσσιων μεγάλης έκτασης καταστροφών. (15)Συντονίζει τη δράση των κρατικών υπηρεσιών και παρέχει όλα τα κρατικά μέσα στις περιπτώσεις γενικών καταστροφών, τοπικών μεγάλης έκτασης ή θαλάσσιων μεγάλης έκτασης και συντονίζει επίσης τη διατεθείσα επιστημονική ή υλική βοήθεια από άλλες χώρες για την αντιμετώπιση της καταστροφής. (16)Αποφασίζει ύστερα από εισήγηση του οικείου Νομάρχη ή ΥΕΝ, την κήρυξη της κατάστασης έκτακτης ανάγκης και την κινητοποίηση της πολιτικής προστασίας στην περίπτωση τοπικών καταστροφών μικρής έκτασης ή θαλάσσιων μικρής έκτασης. (17)Υποβάλλει στη Βουλή έκθεση για τα πεπραγμένα του προηγούμενου έτους και τον προγραμματισμό εντός του πρώτου τριμήνου κάθε έτους. δ.Περιφέρειες Οι Περιφέρειες ευθύνονται για την τήρηση στοιχείων, για τα υλικά, τα μέσα και το ανθρώπινο δυναμικό αρμοδιότητας των υπηρεσιών που υπάγονται στην Περιφέρεια με την διενέργεια απογραφών και συνδράμουν τις Νομαρχιακές Αυτοδιοικήσεις σε περίπτωση εκτεταμένων καταστροφών και ζημιών (Νόμ. 2307/95 παρ. 10 και Νόμ. 2503/97). 1)Για τη σχεδίαση (α)Συγκροτούν, σύμφωνα με το άρθρ. 7 παρ. 1 του Νόμ. 2344/1995 και σε συνδυασμό με το νέο Νόμο περί Περιφερειών, οργανική μονάδα πολιτικής προστασίας για την εξειδίκευση του σχεδιασμού σε θέματα οργάνωσης για αντιμετώπιση καταστροφών (μελέτη, εισήγηση και προγραμματισμός των προσθηκών 1-22 του Παραρτήματος Α΄ του Παρόντος Σχεδίου).  Σελ.  84,338 Τεύχος 1304 Σελ. 22 (β)Καταρτίζουν από τώρα και τηρούν όλα τα τοπικά σχέδια που προβλέπεται να έχουν (Προσθήκες 1-22 του Παραρτήματος Α΄ του παρόντος Γενικού Σχεδίου), για την αποτελεσματική προετοιμασία και κινητοποίηση όλων των Πολιτικών Υπηρεσιών της Περιφέρειάς τους σύμφωνα με την παρ. 1δ(α) σε στενή συνεργασία με τις Ν.Α. που εποπτεύουν και μεριμνούν για την οργάνωση Κέντρου Επιχειρήσεων Πολιτικής Προστασίας (Κ.Ε.Π.Π.) κατάλληλα εξοπλισμένου. (γ)Συνεργάζονται με τις Στρατιωτικές Αρχές της Περιφέρειάς τους, για εναρμόνιση των σχεδίων τους με τα αντίστοιχα των Στρατιωτικών Αρχών. (δ)Τηρούν στατιστικά στοιχεία του υπάρχοντος στους Νομούς δυναμικού (εξειδικευμένο προσωπικό, μηχανήματα, εφόδια, υλικά κ.λ.π.) και παρακολουθούν τις αναγκαίες για το σκοπό αυτό απογραφές από τις Ν.Α. (ε)Προγραμματίζουν και ζητούν τις απαιτούμενες οικονομικές πιστώσεις με τον ετήσιο προϋπολογισμό τους, για την υποστήριξη των Σχεδίων τους και τη δημιουργία αποθεμάτων σε εφόδια-υλικά και μέσα. (ζ)Μεριμνούν για τη συμμετοχή του προσωπικού τους στην εκπαίδευση και στις ασκήσεις σε θέματα Πολιτικής Προστασίας. (η)Υποβάλλουν τα Σχέδιά τους στο Υπουργείο Εσωτερικών, Δημόσιας Διοίκησης και Αποκέντρωσης Γ.Γ.Π.Π. για έγκριση και τα κοινοποιούν στις Ν.Α. για ενημέρωση και έχουν ετοιμότητα εφαρμογής αυτών. 2)Για την αντιμετώπιση καταστροφών (α)Σε περίπτωση έκτακτης ανάγκης ενημερώνουν το Υπουργείο Εσωτερικών (τη Γενική Γραμματεία Πολιτικής Προστασίας) για τη φύση και την έκταση της συμφοράς και εφαρμόζουν το Σχέδιο «ΞΕΝΟΚΡΑΤΗΣ». (β)Ενισχύουν την κινητοποίηση των κρατικών Υπηρεσιών στους Νομούς της Περιφέρειάς τους και παρέχουν τα αναγκαία κρατικά μέσα με δυνατότητα μετάγγισης Δυνάμεων από τον ένα Νομό στον άλλο, στις περιπτώσεις τοπικών καταστροφών μεγάλης έκτασης ή θαλασσίων μεγάλης έκτασης, για την ταχύτερη αντιμετώπιση της καταστροφής και κατόπιν ενημέρωσης της Γενικής Γραμματείας Πολιτικής Προστασίας.   35.Β.ε.15 Πληττόμενοι από θεομηνίες και άλλα έκτακτα γεγονότα     (γ)Ενημερώνουν ανελλιπώς την Γενική Γραμματεία Πολιτικής Προστασίας για την εξέλιξη της κατάστασης με τις αναφορές που υποβάλλουν σύμφωνα με το παράρτημα «ΣΤ». (δ)Συγκροτούν Δευτεροβάθμια Επιτροπή Καταγραφής ζημιών που ελέγχει την ορθότητα των στοιχείων αντιστοίχων Επιτροπών των Ν.Α. της Περιφέρειάς τους. ε.Νομαρχιακές Αυτοδιοικήσεις και Νομαρχιακά Διαμερίσματα 1)Για την Σχεδίαση (α)Καταρτίζουν από τώρα και τηρούν όλα τα τοπικά σχέδια που προβλέπεται να έχουν (Προσθήκες 1-22 του παραρτήματος του παρόντος Γενικού Σχεδίου), για την αποτελεσματική προετοιμασία και κινητοποίηση όλων των Υπηρεσιών του Νομού. (β)Μεριμνούν για την οργάνωση στη Νομαρχιακή Αυτοδιοίκηση ή Νομαρχιακό Διαμέρισμα Κέντρου Επιχειρήσεων Πολιτικής Προστασίας (Κ.Ε.Π.Π.) αντίστοιχο του Κέντρου Επιχειρήσεων Πολιτικής Προστασίας (Κ.Ε.Π.Π.) της Γενικής Γραμματείας Πολιτικής Προστασίας και της Περιφέρειας, και το εξοπλίζουν με τα απαραίτητα μέσα (χάρτες, πίνακες, κύριες και εφεδρικές επικοινωνίες, μνημόνια ενεργειών κλπ.). (γ)Συγκροτούν, σύμφωνα με το άρθρ. 7 παρ. 2 του Νόμ. 2344/1995 Οργανικές Μονάδες Πολιτικής Προστασίας από υπαλλήλους των Υπηρεσιών τους και τους οποίους μπορεί να βοηθούν στελέχη άλλων Υπηρεσιών της Περιφέρειάς τους (Αξ/κοί της Ελληνικής Αστυνομίας και του Πυροσβεστικού-Λιμενικού Σώματος-Υπάλληλοι Δασαρχείου, γιατροί κ.λ.π.) για τη μελέτη, εισήγηση, προγραμματισμό και σχεδίαση των Παραρτημάτων του σχεδίου «ΞΕΝΟΚΡΑΤΗΣ». Στις επιτροπές αυτές ή ομάδες δυνατόν να μετέχει, κατόπιν αιτήσεως του Νομάρχη προς την τοπική Στρατιωτική Αρχή και εκπρόσωπος των Ενόπλων Δυνάμεων, εφόσον αυτό κρίνεται απαραίτητο. (δ)Παρακολουθούν και ελέγχουν την εξειδίκευση του σχεδιασμού Πολιτικής Προστασίας σε Νομαρχιακό επίπεδο, ειδικά στα ζητήματα οργάνωσης των υπηρεσιών για την αντιμετώπιση φυσικών, τεχνολογικών ή άλλων καταστροφών. Επίσης μεριμνούν, ώστε οι ΟΤΑ να συντάξουν τα δικά τους σχέδια Πολιτικής Προστασίας και με την κατάλληλη υποδομή και οργάνωση των υπηρεσιών τους να ελαχιστοποιήσουν τις επιπτώσεις μιας καταστροφής σε βάρος των κατοίκων και της περιοχής. (ε)Φροντίζουν για την δημιουργία εθελοντικών ομάδων πολιτών και τη στελέχωσή τους με ειδικότητες απαραίτητες για την αποτελεσματικότερη αντιμετώπιση των αναμενομένων για το νομό τους κινδύνων. (στ)Κοινοποιούν τα επιμέρους σχέδια αντιμετώπισης καταστροφών σε όλες τις αρμόδιες Υπηρεσίες, οργανισμούς, ΟΤΑ και φορείς του Νομού τους, προκειμένου να εναρμονίσουν το δικό τους σχεδιασμό πολιτικής προστασίας.   (ζ)Εκπονούν λεπτομερή σχέδια εκκένωσης χώρων που στεγάζουν παιδιά, ασθενείς, γέροντες κλπ. και είναι υψηλής επικινδυνότητας (κατασκηνώσεις, νοσοκομεία, ιδρύματα, άσυλα, ΚΑΠΗ, κλπ), φροντίζοντας για την επισήμανση των δρομολογίων από τον καιρό της ηρεμίας. (η)Προτείνουν στον Υπουργό Εσωτερικών, Δημόσιας Διοίκησης και Αποκέντρωσης (Γενική Γραμματεία Πολιτικής Προστασίας) την έκδοση απόφασης για το πλαίσιο της οργάνωσης εθελοντικών ομάδων πολιτών μετά τις σχετικές εισηγήσεις των δημοτικών ή κοινοτικών συμβουλίων. (θ)Μεριμνούν από τον καιρό της ηρεμίας για την ύπαρξη δυνατότητας συγκρότησης, στελέχωσης και εξοπλισμού Τοπικού Κέντρου Επιχειρήσεων (Τ.Κ.Ε.) στο επίπεδο των ΟΤΑ ή του χώρου καταστροφής ώστε να το ενεργοποιούν όποτε ήθελε απαιτηθεί και να διευκολύνεται η αντιμετώπιση της κατάστασης άμεσα. (ι)Συνεργάζονται με τις Στρατιωτικές Αρχές του Νομού τους, για εναρμόνιση των σχεδίων του με τα αντίστοιχα των Στρατιωτικών Αρχών. (ια)Υποβάλλουν τον κορμό του δικού τους Σχεδίου «ΞΕΝΟΚΡΑΤΗΣ» στο Υπουργείο ΕΣ.Δ.Δ.Α. Γ.Γ.Π.Π. και τις Προσθήκες (Παραρτήματα) στα αρμόδια Υπουργεία για έγκριση και στις Περιφέρειες για ενημέρωση και έχουν ετοιμότητα εφαρμογής αυτών. 2)Για την αντιμετώπιση καταστροφών (α)Οι Ν.Α. αποτελούν τον βασικό φορέα αντιμετώπισης οποιουδήποτε καταστροφικού φαινομένου στα όρια του Νομού τους, όπως ορίζεται στο άρθρ. 10, παρ. 3 Νόμ. 2344.95. Σε περίπτωση έκτακτης ανάγκης ενημερώνουν το Υπουργείο Εσωτερικών (τη Γενική Γραμματεία Πολιτικής Προστασίας) για τη φύση και την έκταση της συμφοράς και ζητούν μέσω αυτού, εφ’ όσον κρίνεται αναγκαίο, τη κήρυξη της Έκτακτης Ανάγκης και της Πολιτικής Κινητοποίησης σύμφωνα με το άρθρ. 19 του Ν.Δ. 17/74 για την εφαρμογή όλων ή συγκεκριμένων μέτρων της Πολιτικής Κινητοποίησης (π.χ. πολιτική επιστράτευση προσωπικού, επιτάξεις κ.λ.π.) και παράλληλα εφαρμόζουν το Σχέδιο «ΞΕΝΟΚΡΑΤΗΣ». Λεπτομέρειες για κήρυξη κατάστασης Έκτακτης Ανάγκης στην Προσθήκη «1» Παραρτήματος «Δ». (β)Αποφασίζουν για την κινητοποίηση των κρατικών Υπηρεσιών και παρέχουν τα αναγκαία κρατικά μέσα στις περιπτώσεις τοπικών καταστροφών μικρής έκτασης ή θαλασσίων μικρής έκτασης, ενημερώνοντας ταυτόχρονα την Περιφέρεια για τυχόν ενίσχυση του έργου τους.     (Μετά τη σελ. 84,338) Σελ. 84,339 Τεύχος 1304 Σελ. 23 Πληττόμενοι από θεομηνίες και άλλα έκτακτα γεγονότα 35.Β.ε.15    (γ)Συγκροτούν το Συντονιστικό Νομαρχιακό Όργανο (ΣΝΟ), όπως καθορίζεται στο παράρτημα «Β», το οποίο λαμβάνει αποφάσεις και εκδίδει συντονισμένες κατάλληλες οδηγίες σε Ομάδες και συνεργεία διάσωσης ή παροχής αρωγής στους πληγέντες. (δ)Ζητούν τη συνδρομή των Στρατιωτικών Αρχών της περιοχής τους, σύμφωνα με το υπάρχον Σχέδιο καθώς και όλων των άλλων αρχών (Ελληνικής Αστυνομίας, Πυροσβεστικού-Λιμενικού Σώματος κ.λ.π.), των Οργανισμών Τοπικής Αυτοδιοίκησης και των Οργανισμών-Επιχειρήσεων πάσης φύσεως που είναι στην περιοχή του Νομού. (ε)Διατάσσουν τη διάθεση υλικών και εφοδίων που είναι εναποθηκευμένα στην περιοχή του Νομού. (στ)Ενημερώνουν ανελλειπώς και λεπτομερώς την Περιφέρεια και τη Γενική Γραμματεία Πολιτικής Προστασίας, με το προβλεπόμενο σύστημα αναφορών, για οτιδήποτε αφορά στον καλύτερο έλεγχο, συντονισμό και διοίκηση των δυνάμεων Πολιτικής Προστασίας που διατίθενται για την αντιμετώπιση της καταστροφής. (ζ)Τηρούν στατιστικά στοιχεία του υπάρχοντος στο Νομό δυναμικού (Εξειδικευμένο προσωπικό, μηχανήματα, εφόδια, υλικά κλπ.) και διενεργούν τις αναγκαίες για το σκοπό αυτό απογραφές. στ.Συντονιστικές Οδηγίες Ο Συντονισμός των Σχεδίων των Υπουργείων (Προσθήκες στο Παράρτημα Α΄ του παρόντος Γενικού Σχεδίου ΞΕΝΟΚΡΑΤΗΣ) που αναφέρονται στην αντιμετώπιση των συγκεκριμένων συμφορών γίνεται με μέριμνα της Γενικής Γραμματείας Πολιτικής Προστασίας του Υπουργείου Εσωτερικών Δημόσιας Διοίκησης και Αποκέντρωσης. Οι Περιφέρειες, οι Νομαρχιακές Αυτοδιοικήσεις και τα Νομαρχιακά Διαμερίσματα της Χώρας, να κοινοποιούν σε όλες τις αρμόδιες Πολιτικές και Στρατιωτικές Υπηρεσίες και στα Σώματα Ασφαλείας των Περιφερειών ή των Νομών τους, τα επί μέρους Σχέδια που καταρτίζουν για την αντιμετώπιση των συμφορών, προκειμένου οι παραπάνω Υπηρεσίες να εναρμονίσουν τα δικά τους σχέδια με τα αντίστοιχα των Περιφερειών ή Νομαρχιακών Αυτοδιοικήσεων. Προβλέπεται και η οργάνωση και λειτουργία τόσο στη Γενική Γραμματεία Πολιτικής Προστασίας του Υπουργείου Εσωτερικών, Δημόσιας Διοίκησης και Αποκέντρωσης όσο και στις άλλες Υπηρεσίες Πολιτικής Προστασίας (π.χ. Λ.Σ., Π.Σ., ΥΔΤ, Γενική Γραμματεία Δασών, ΟΑΣΠ, ΕΚΑΒ), στις Περιφέρεις, Νομαρχιακές Αυτοδιοικήσεις και Νομαρχιακά Διαμερίσματα, μιας «Αίθουσας Επιχειρήσεων» με την ονομασία Κέντρο Επιχειρήσεων Πολιτικής Προστασίας (Κ.Ε.Π.Π.) οι οποίες θα είναι διασυνδεδεμένες μεταξύ τους και εξοπλισμένες με όλα τα μέσα   Σελ.  84,340 Τεύχος 1304 Σελ. 24 (οργανόγραμμα – επικοινωνίες – χάρτες - πίνακες κ.λ.π.) ώστε να είναι δυνατόν να λειτουργούν επί 24ώρου βάσεως και από εκεί να συντονίζονται και κατευθύνονται οι επιχειρήσεις για αντιμετώπιση οποιασδήποτε έκτακτης ανάγκης και να γίνεται η ενημέρωση των προϊσταμένων κλιμακίων επί της καταστάσεως. Η ύπαρξη γραπτών και θεσμοθετημένων σχεδίων έκτακτης ανάγκης δεν διασφαλίζει αυτομάτως την αποτελεσματική αντιμετώπιση της φυσικής ή τεχνολογικής καταστροφής. Τουναντίον ενδέχεται υπό ορισμένες συνθήκες να οδηγήσει σε επικίνδυνο εφησυχασμό και αδράνεια των φορέων. Για να αποτραπεί ένα τέτοιο ενδεχόμενο και τα σχέδια να είναι αποτελεσματικά πρέπει: (1)Να είναι διατυπωμένα έτσι ώστε να εκφράζουν τις γενικές αρχές διαχείρισης των καταστροφών και όχι λεπτομέρειες. (2)Να είναι προσαρμοσμένα στις δυνατότητες συμπεριφοράς και αντίδρασης των στελεχών, πολιτών που καλούνται να τα εφαρμόσουν και όχι οι συμπεριφορές να προσαρμόζονται στα σχέδια έκτακτης ανάγκης. (3)Να προβλέπουν διαδικασίες κατάρτισης στελεχών, ενημέρωσης των κατοίκων καθώς και προειδοποιήσεις στελεχών και πληθυσμού. (4)Να αποκλείουν τις επικαλύψεις αρμοδιοτήτων και τις πολυαρχίες και να διευκολύνουν το συντονισμό των δραστηριοτήτων, ιδίως κατά την κρίσιμη φάση της έκτακτης κατάστασης, με την πρόβλεψη για λειτουργία κέντρου επιχειρήσεων στον τόπο της καταστροφής στο οποίο θα συμμετέχουν οι βασικοί παράγοντες εμπλεκομένων φορέων ανάλογα με τον τόπο και την έκτασή της. (5)Να προβλέπουν εναλλακτικά συστήματα λειτουργίας σε περιπτώσεις καταστροφής των κανονικών συστημάτων και αντικαταστάτες για τους υπεύθυνους λειτουργίας αυτών. (6)Να υπόκεινται σε δοκιμασία, ιδίως με την διεξαγωγή τακτικών ασκήσεων ετοιμότητας και να αναθεωρούνται ανάλογα με τα αποτελέσματα των ασκήσεων αλλά και την απόδοσή τους σε πραγματικές καταστροφές.  35.Β.ε.15 Πληττόμενοι από θεομηνίες και άλλα έκτακτα γεγονότα    (7)Να μη θεωρούνται ως τελικά τα κείμενα των Σχεδίων αλλά ως μία διαδικασία υπό συνεχή αναθεώρηση ανάλογα με τις φυσικές συνθήκες, τους διαθέσιμους πόρους και τα συστήματα οργάνωσης της δημόσιας διοίκησης. (8)Να βασίζονται στην πλήρη χαρτογράφηση, καταγραφή των φυσικών κινδύνων και τροτώτητας και να περιλαμβάνουν μακροπρόθεσμα μέτρα πρόληψης, διαδικασίες διασφάλισης της ετοιμότητας και την αφύπνιση, ενημέρωση των κατοίκων. (9)Να εξασφαλίζουν άμεση πρόσβαση σε εθνικά και τοπικά συστήματα προειδοποίησης προκειμένου να προβλέπουν ή παρακολουθούν τα φυσικά φαινόμενα ή άλλα και να μεταδίδουν την προειδοποίηση και την κατάλληλη πληροφορία στις αρμόδιες αρχές και κατοίκους. (10)Να περιλαμβάνουν τις δραστηριότητες υποστήριξης που θα καταστήσουν τις λειτουργικές δραστηριότητες περισσότερο αποτελεσματικές όπως:  εκπαίδευση-κατάρτιση στελεχών  εκπαίδευση-ενημέρωση πληθυσμού  έρευνα για την ανάπτυξη νέας τεχνολογίας και πολιτικών μείωσης των επιπτώσεων των καταστροφών (11)Να ληφθούν σοβαρά υπ’ όψην οι δυνατότητες που παρέχει το νέο θεσμικό πλαίσιο που προβλέπει την οργάνωση της Παλλαϊκής Άμυνας ή το υπό μελέτη πλαίσιο των «εθελοντικών ομάδων πολιτών» με απόφαση του Υπουργού Εσωτερικών, Δημόσιας Διοίκησης και Αποκέντρωσης, Γενική Γραμματεία Πολιτικής Προστασίας μετά από πρόταση του οικείου Νομάρχη και τις σχετικές εισηγήσεις των αντίστοιχων δημοτικών ή κοινοτικών συμβουλίων, και έτσι να μειώσουν τις επιπτώσεις των καταστροφών (πρόληψη-αντιμετώπιση). (12)Θα πρέπει να δοθεί μεγάλη προσοχή στη σχεδίαση διαχείρισης των διαφόρων ειδών αρωγής που κατακλύζουν τους πληγέντες μετά από μία μεγάλη καταστροφή. Πολλές φορές η βοήθεια δεν είναι απαραίτητη ή δεν είναι αυτή που οι πληγέντες έχουν ανάγκη. Απαιτείται λοιπόν καταγραφή της απ’ οπουδήποτε προσφερόμενης βοήθειας και μετά από εκτίμηση των αναγκών να προωθείται ορθολογικά στους πληγέντες. (13)Να χρησιμοποιηθεί εκτεταμένα το θεσμοθετημένο διεθνές διακριτικό σήμα για τις δυνάμεις Πολιτικής Προστασίας. Πέραν του ότι το σήμα αυτό θα συμβάλλει στην αλληλεγγύη των δυνάμεων σε εθνικό και διεθνές επίπεδο, θα έχει και πρακτικές προεκτάσεις δεδομένου ότι:   Θα διευκολύνει την αναγνώρισή τους από τις Κρατικές Δυνάμεις και την απομάκρυνση των περιέργων από την περιοχή της καταστροφής. Θα βοηθήσει ώστε οι πληγέντες να σχηματίσουν μια καλύτερη εικόνα για τις παρεμβάσεις και την αποτελεσματικότητα της πολιτείας. (14)Πρέπει τέλος να αντιληφθούν όλοι οι εμπλεκόμενοι ότι ο νόμ. 2344/95 καθορίζει ρητά τα συντονιστικά όργανα (π.χ. ΣΔΟ, ΣΝΟ) που λειτουργούσαν άτυπα χωρίς να υποκαθιστά ή να καταργεί τις υπάρχουσες υπηρεσίες και οργανισμούς πολιτικής προστασίας αλλά αντιθέτως συγκροτεί ενιαίο φορέα συντονισμού όλων των δραστηριοτήτων τόσο στη φάση του σχεδιασμού και της πρόβλεψης όσο και κατά τη φάση της αντιμετώπισης οποιασδήποτε καταστροφής και βέβαια ασκεί και την Πολιτική της χώρας στα θέματα πολιτικής προστασίας. (15)Υπόδειγμα σύνταξης σχεδίων όπως στα παραρτήματα «Ε»-«Ζ». 4.ΔΙΟΙΚΗΤΙΚΗ ΜΕΡΙΜΝΑ (Δ.Μ.) Η αντιμετώπιση των προβλημάτων της Διοικητικής Μέριμνας (Δ.Μ.) επιτυγχάνεται σε κάθε περίπτωση από τα υφιστάμενα σχέδια των εμπλεκομένων Υπουργείων, και τα οποία καλύπτουν: α.Απαιτήσεις Δ.Μ. για την υποστήριξη του παρόντος Σχεδίου στις διάφορες περιπτώσεις καταστροφών. β.Απαιτήσεις Δ.Μ. για την παροχή αρωγής στον πληθυσμό (π.χ. αποθέματα) και την αποκατάσταση των ζημιών στις διάφορες περιπτώσεις καταστροφών. 5.ΕΠΙΚΟΙΝΩΝΙΕΣ Οι απαιτούμενες κάθε φύσεως επικοινωνίες θα εξασφαλισθούν με τα υφιστάμενα δίκτυα του ΟΤΕ, με τα διάφορα ειδικά δίκτυα των Ενόπλων Δυνάμεων, Σωμάτων Ασφαλείας, Πολιτικών Υπηρεσιών, Οργανισμών ως και με το υπό ανάπτυξη δίκτυο επικοινωνιών του Κέντρου Επιχειρήσεων Πολιτικής Προστασίας.                 (Μετά τη σελ. 84,340) Σελ. 84,341 Τεύχος 1304 Σελ. 25 Πληττόμενοι από θεομηνίες και άλλα έκτακτα γεγονότα 35.Β.ε.15